RIIKLIKU TULEOHUTUSJÄRELEVALVE AMETNIKU ETTEKIRJUTUS nr 7-6/3674
Tartus 30.09.2010. a

20.04.2010. a toimunud tuleohutusülevaatusel Tartu Näitused AS, Kreutzwaldi 60, Tartu linn, mis viidi läbi AS Tartu Näitused juhatuse liikme Alo Pettai volitatud isiku Ranno Reimani juuresolekul, tuvastati õigusrikkumised, milliste olemus on kirjeldatud tuleohutusülevaatuse käigus koostatud paikvaatluse protokollis nr 7-7/7143-2
Lõuna-Eesti Päästekeskuse tuleohutusbüroo juhtivinspektor Marek Kärsin, võtnud aluseks tuleohutuse seaduse § 40 lg 1 p 1, ning hinnanud haldusmenetluse käigus kogutud tõendeid ja välja selgitanud asjaolusid 

otsustas:

Õiguserikkumiste kõrvaldamiseks käesoleva haldusaktiga esitada adressaadile:  Tartu Näitused AS, Kreutzwaldi 60, 51014 TARTU hoonete omanikule, tähtaegseks täitmiseks alljärgnevad ettekirjutused:

1. Tagada hallis B metallist kandekonstruktsioonide tulepüsivus ja PVC – katte tuletundlikkus vastavalt ehitisele ja selle osale esitatavatele tuleohutusnõuetele. 

Kaitsta või töödelda metallist kandekonstruktsioonid selliselt, et oleks tagatud kandekonstruktsioonide tulepüsivus R30. Tagada seinte ja lagede pinnakihi tuletundlikkus kogunemishoones - klass B-s1,d0.
Alus: ”Tuleohutuse seadus” § 5 lg 3 ja VVm 27.10.2004. a nr 315 ”Ehitisele ja selle osale esitatavad tuleohutusnõuded” § 40 lg 1 vastavalt § 9 lg 1, 2, 3, lisa 3 ja lisa 6 

Tähtaeg:  30.08.2011. a
Sunniraha hoiatus: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 lg 2 alusel adressaadi suhtes sunnivahendit – sunniraha   640 eurot (10 000 krooni).
2. Paigaldada halli B nõuetekohane turvavalgustussüsteem, et tulekahju puhkemise korral oleks tagatud inimeste ohutu evakueerumine või nende evakueerimine hoonest.

Alus: ”Tuleohutuse seadus” § 3 lg 1 p 4 ja VVm 27.10.2004. a nr 315 Ehitisele ja selle osale esitatavad tuleohutusnõuded § 40 lg 1 vastavalt § 36 lg 1, 2 ja 3 p 3
Täitmise tähtaeg: 30.08.2011. a

Sunniraha hoiatus: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 lg 2 alusel adressaadi suhtes sunnivahendit – sunniraha   640 eurot (10 000 krooni).

3. Paigaldada halli B automaatne tulekahjusignalisatsioonisüsteem, et oleks tagatud tulekahju varajane avastamine ja inimestel oleks võimalik ehitisest õigeaegselt evakueeruda. 

Alus: ”Tuleohutuse seadus” § 3 lg 1 p 4 ja VVm 27.10.2004. a nr 315 “Ehitisele ja selle osale esitatavad tuleohutusnõuded” § 40 lg 1 vastavalt § 34 p 2

Täitmise tähtaeg: 30.08.2011. a

Sunniraha hoiatus: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 lg 2 alusel adressaadi suhtes sunnivahendit – sunniraha   640 eurot (10 000 krooni).
Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda Rahandusministeeriumi arveldusarvele 10220034796011 viitenumbriga 4100077023 märkides selgituseks “Lõuna-Eesti Päästekeskuse sunniraha”. Vabatahtlikult tähtajaks sunniraha tasumata jätmise puhul  nõutakse sunniraha sisse Asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. Seega lisandub sunnirahale selle vabatahtliku tähtaegse mittetasumise korral kohtutäituri tasu.

Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Lõuna-Eesti Päästekeskuse (Vanemuise 64, 50410, Tartu) kaudu Päästeametile või esitada kaebus Halduskohtule 30 päeva jooksul arvates päevast, millal vaide või kaebuse esitaja vaidlustatavast haldusaktist või toimingust teada sai või oleks pidanud teada saama.

Ettekirjutuse täitmisest või sunniraha tasumisest palume informeerida Lõuna-Eesti Päästekeskust kirjalikult (Vanemuise 64, 50410 Tartu) või digitaalselt allkirjastatud dokumendina e-posti aadressil marek.karsin@rescue.ee 10 päeva jooksul arvates ettekirjutuses määratud täitmise tähtajast.

Ettekirjutuse täitmisest palume meid informeerida kirjalikult 10 päeva jooksul arvates ettekirjutuses määratud täitmise tähtajast.

Marek Kärsin
Tuleohutusbüroo juhtivinspektor
5145768

marek.karsin@rescue.ee

